Document ID: 32010R0726

KOMMISSIONENS FORORDNING (EU) Nr. 726/2010
af 12. august 2010
om ændring af forordning (EF) nr. 917/2004 om gennemførelsesbestemmelser til Rådets forordning (EF) nr. 797/2004 om foranstaltninger til forbedring af betingelserne for produktion og afsætning af biavlsprodukter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 110 sammenholdt med artikel 4, og
ud fra følgende betragtninger:
(1)
I Kommissionens forordning (EF) nr. 917/2004 (2) fastsættes bestemmelserne for gennemførelse af de nationale biavlsprogrammer omhandlet i forordning (EF) nr. 1234/2007. Fællesskabets bidrag til finansieringen af disse programmer udbetales i forhold til hver medlemsstats andel af bibestanden som angivet i bilaget til forordning (EF) nr. 917/2004.
(2)
Ifølge de meddelelser, som medlemsstaterne indgiver i henhold til artikel 1, litra a), i forordning (EF) nr. 917/2004 med henblik på at ajourføre oplysningerne om biavlens struktur, er der sket ændringer i antallet af bistader.
(3)
Forordning (EF) nr. 917/2004 bør derfor ændres i overensstemmelse hermed.
(4)
I artikel 2, stk. 3, i forordning (EF) nr. 917/2004 er fristen for gennemførelsen af foranstaltningerne under biavlsprogrammerne for året fastsat til den 31. august. Nærværende forordning bør derfor anvendes fra produktionsåret 2010/2011.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Bilag I til forordning (EF) nr. 917/2004 erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes første gang i forbindelse med de årlige programmer for produktionsåret 2010/2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. august 2010.

Labels: 7
3
15
6